CELEX: 32013R0413
Language: hu
Date: 2013-05-06 00:00:00
Title: A Bizottság 413/2013/EU végrehajtási rendelete ( 2013. május 6. ) a Pediococcus acidilactici CNCM MA 18/5M-et tartalmazó készítménynek az elválasztott malacok, hízósertések, tojótyúkok és brojlercsirkék ivóvizében történő felhasználásra szánt adalékanyagaként való engedélyezéséről (az engedély jogosultja: Lallemand SAS)  EGT-vonatkozású szöveg

7.5.2013   
            
            
               HU
            
            
               Az Európai Unió Hivatalos Lapja
            
            
               L 125/1
            
         A BIZOTTSÁG 413/2013/EU VÉGREHAJTÁSI RENDELETE
   (2013. május 6.)
   a Pediococcus acidilactici CNCM MA 18/5M-et tartalmazó készítménynek az elválasztott malacok, hízósertések, tojótyúkok és brojlercsirkék ivóvizében történő felhasználásra szánt adalékanyagaként való engedélyezéséről (az engedély jogosultja: Lallemand SAS)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és az engedélyezési eljárásokról.
            
         
               (2)
            
            
               Az 1831/2003/EK rendelet 7. cikke szerint kérelmet nyújtottak be a Pediococcus acidilactici CNCM MA 18/5M-et tartalmazó készítmény új felhasználásának engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Pediococcus acidilactici CNCM MA 18/5M-et tartalmazó készítménynek az elválasztott malacok, a hízósertések, a tojótyúkok és a brojlercsirkék ivóvizében történő felhasználásra szánt adalékanyagaként való új felhasználását érintő kérelemre vonatkozik.
            
         
               (4)
            
            
               A Pediococcus acidilactici CNCM MA 18/5M-et tartalmazó készítmény használatát az 1200/2005/EK bizottsági rendelet (2) a brojlercsirkékre, a 2036/2005/EK bizottsági rendelet (3) pedig a hízósertésekre vonatkozóan határozatlan időre, míg a 911/2009/EK bizottsági rendelet (4) a lazacfélékre és a garnélarákokra, az 1120/2010/EU bizottsági rendelet (5) az elválasztott malacokra, a 212/2011/EU bizottsági rendelet (6) a tojótyúkokra, a 95/2013/EU bizottsági végrehajtási rendelet (7) pedig a lazacalakúak kivételével valamennyi halfajra vonatkozóan tíz évre már engedélyezte.
            
         
               (5)
            
            
               Az Európai Élelmiszerbiztonsági Hatóság (a továbbiakban: a Hatóság) 2012. június 12-i véleményében (8) arra a következtetésre jutott, hogy a javasolt felhasználási feltételek mellett a Pediococcus acidilactici CNCM MA 18/5M-et tartalmazó készítmény nincs káros hatással sem az állati és emberi egészségre, sem a környezetre, és használatával javulhat a célfajok teljesítménye.
            
         
               (6)
            
            
               A Pediococcus acidilactici CNCM MA 18/5M-et tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 6-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 195., 2005.7.27., 6. o.
   
      (3)  HL L 328., 2005.12.15., 13. o.
   
      (4)  HL L 257., 2009.9.30., 10. o.
   
      (5)  HL L 317., 2010.12.3., 12. o.
   
      (6)  HL L 59., 2011.3.4., 1. o.
   
      (7)  HL L 33., 2013.2.2., 19. o.
   
      (8)  EFSA Journal 2012; 10(7):2776.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/l ivóvíz
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici CNCM MA 18/5M
               
               
                  
                               
                           
                           
                              
                                 Az adalékanyag összetétele:
                              
                              
                                 Pediococcus acidilactici CNCM MA 18/5M-et tartalmazó készítmény, amely legalább 1 × 1010 CFU/g adalékanyagot tartalmaz.
                           
                        
                               
                           
                           
                              
                                 A hatóanyag jellemzése:
                              
                              Életképes Pediococcus acidilactici CNCM MA 18/5M sejtek
                           
                        
                               
                           
                           
                              
                                 Analitikai módszerek
                                  (1)
                              
                              Számlálás: lemezkenéses módszer
                              MRS agar alkalmazásával (EN 15786:2009)
                              Azonosítás: pulzáló erőterű gél-elektroforézis (PFGE)
                           
                        
               
                  (Elválasztott) malac
                  Hízósertés
                  Tojótyúk
                  Brojlercsirke
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Az adalékanyag használati utasításában fel kell tüntetni a tárolási hőmérsékletet és az eltarthatósági időtartamot.
                           
                        
                              2.
                           
                           
                              Legfeljebb 35 kg testtömegű (elválasztott) malacok számára.
                           
                        
                              3.
                           
                           
                              Biztonsági előírás: használatkor védőmaszk, védőszemüveg és védőkesztyű viselése kötelező.
                           
                        
                              4.
                           
                           
                              Az adalékanyagot tartalmazó ivóvíz egyidejűleg felhasználható a brojlercsirkék takarmányozására szánt, következő kokcidiosztatikumokat tartalmazó takarmányban: dekokinát, halofuginon, narazin, szalinomicin-nátrium, maduramicin-ammónium, diklazuril.
                           
                        
                              5.
                           
                           
                              Az adalékanyagot össze kell keverni más takarmány-adalékanyagokkal vagy takarmány-alapanyagokkal azért, hogy az ivóvízben teljesen homogén módon diszpergálódjon.
                           
                        
               
                  2023. május 27.
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx